text: শপথের আগেই বাইডেনের প্রণোদনা প্যাকেজ ঘোষণা | Suprobhat Bangladesh
  হোম বহির্বিশ্ব শপথের আগেই বাইডেনের প্রণোদনা প্যাকেজ ঘোষণা
  মার্কিন যুক্তরাষ্ট্রের নবনির্বাচিত প্রেসিডেন্ট জো বাইডেন তৃতীয় নাগরিক প্রণোদনা প্যাকেজ ঘোষণা করেছেন। শপথ নেওয়ার আগেই ১ লাখ ৯০ হাজার কোটি ডলারের প্রণোদনা প্যাকেজ ঘোষণা করেছেন তিনি।
  এই প্যাকেজে বেকারভাতা, করোনায় গৃহহীন হওয়া মানুষদের জন্য সহায়তা ও খাদ্য সহায়তার পরিমাণ বাড়ানোর প্রস্তাব করা হয়েছে। এ ছাড়া অঙ্গরাজ্য ও স্থানীয় সরকার এবং ক্ষুদ্র ব্যবসাপ্রতিষ্ঠানের জন্য আরও বেশি সহায়তা দেওয়ার কথা বলা হয়েছে প্রস্তাবে। খবর বাংলানিউজের।
  মার্কিন সংবাদমাধ্যম সিএনএনের খবরে বলা হয়েছে, করোনা পরিস্থিতি মোকাবিলার অংশ হিসেবে মার্কিন সরকার ৩ লাখ কোটি ডলারের প্রথম নাগরিক প্রণোদনা প্যাকেজটি ঘোষণা করে গত বছরের মার্চে। এর পর গত বছরের ডিসেম্বরে ৯০ হাজার কোটি ডলারের দ্বিতীয় প্যাকেজটি ঘোষণা করা হয়।